Brovalos mūšis
Brovalos mūšis (šved. Slaget vid Bråvalla) – legendinis mūšis, minimas sagose, tariamai įvykęs apie 770 m. Jame kovojo Švedijos karalius Sigurdas Hringas ir Vestgotlando gotai prieš jo brolį, Danijos karalių Haraldą Karo Dantį ir Ostgotlando gotus. Kovose minimi ir skirtingas puses atstovaujantys norvegai, slavai, suomiai, estai, kuršiai, lyviai, saksai, anglai, fryzai, airiai, Rusios žmonės bei daugelis kitų.